rejauldu/bengali-wikipedia huggingface dataset:
থাম্ব|গাঁজা দিয়ে তৈরি তিনটি হ্যাশ কেক। এই ধরনের কেক প্রায়ই "স্পেস কেক" হিসাবে উল্লেখ করা হয়। ভোজ্য গাঁজা, যা একটি গাঁজা-মিশ্রিত খাদ্য বা সহজভাবে একটি ভোজ্য হিসাবেও পরিচিত, একটি খাদ্য (হয় ঘরে তৈরি বা বাণিজ্যিকভাবে উত্পাদিত) যাতে একটি সক্রিয় উপাদান হিসাবে গাঁজার নির্যাস থেকে গঞ্জিকা যৌগ ক্যানাবিনয়েড (ক্যানাবিনয়েড অ্যাসিডগুলি তাদের মৌখিকভাবে বায়োঅ্যাকটিভ ফর্মে রূপান্তরিত) থাকে। যদিও ভোজ্য বলতে খাবার বা পানীয় বোঝানো হতে পারে, একটি গাঁজা-মিশ্রিত পানীয়কে আরও নির্দিষ্টভাবে তরল ভোজ্য বা পানযোগ্য হিসাবে উল্লেখ করা যেতে পারে। ভোজ্য হল গাঁজা খাওয়ার একটি উপায়। ধূমপানের বিপরীতে, যেখানে ক্যানাবিনয়েডগুলি ফুসফুসে শ্বাস নেওয়া হয় এবং দ্রুত রক্তের প্রবাহে চলে যায়, প্রায় দশ মিনিটের মধ্যে শিখরে যায় এবং কয়েক ঘন্টার মধ্যে বন্ধ হয়ে যায়, গাঁজার খাবারগুলি হজম হতে কয়েক ঘন্টা সময় নিতে পারে এবং এর প্রভাব সর্বোচ্চ দুই থেকে তিন ঘন্টা পরে হতে পারে এবং প্রায় ছয় ঘন্টা ধরে চলতে পারে। ব্যবহৃত খাবার বা পানীয় গ্রহণ করা ডোজের সময় এবং ক্ষমতা উভয়কেই প্রভাবিত করতে পারে।  বেশিরভাগ ভোজ্যতে উল্লেখযোগ্য পরিমাণে টিএইচসি থাকে, যা গাঁজার বিস্তৃত প্রভাব সৃষ্টি করতে পারে, যার মধ্যে রয়েছে: শিথিলতা, তন্দ্রা, মাথা ঘোরা, শুষ্ক মুখ, উচ্ছ্বাস, গভীর ব্যক্তিগতকরণ এবং/অথবা ডিরিয়েলাইজেশন , হ্যালুসিনেশন, প্যারানয়িয়া এবং উদ্বেগ হ্রাস বা বৃদ্ধি। টিএইচ-প্রধান ভোজ্যগুলি বিনোদনমূলক এবং চিকিৎসার উদ্দেশ্যে খাওয়া হয়। কিছু ভোজ্যতে নগণ্য পরিমাণে টিএইচসি থাকে এবং এর পরিবর্তে অন্যান্য ক্যানাবিনোয়েডগুলি প্রভাবশালী হয়, সাধারণত ক্যানাবিডিওল (CBD)। গাঁজা খাওয়ার প্রধান বৈশিষ্ট্য হল যে তারা ধূমপান করা গাঁজার তুলনায় ব্যবহারকারীদের প্রভাবিত করতে বেশি সময় নেয়।  অ-সাইকোঅ্যাকটিভ গাঁজাজাতীয় পণ্য থেকে তৈরি খাবার এবং পানীয়গুলি হেম্প ফুড হিসাবে পরিচিত।   তথ্যসূত্র    বহিঃসংযোগ    ব্রাউনিজের বাইরে: ক্যানাবিস শেফরা ভোজ্য রেসিপিগুলিকে উন্নত করে । সান ফ্রান্সিসকো ক্রনিকল। 2018-10-09।  সিবিডি গামিস । সান ফ্রান্সিসকো ক্রনিকল। 2018-10-09।  বিষয়শ্রেণী:গাঁজা সংস্কৃতি বিষয়শ্রেণী:গাঁজা জাতীয় খাবার
দুর্গা সোব (নেপালি ভাষায় सहसंयोजक सोब; জন্ম ৩ জুলাই, ১৯৬৬) হলেন একজন নেপালি নারীবাদী কর্মী। তিনি দলিত হিসাবেও চিহ্নিত হন। তিনি নারীবাদী দলিত সংস্থার (ফেমিনিস্ট দলিত আর্গানাইজেশন, সংক্ষেপে ফেডো) প্রতিষ্ঠাতা। তিনি ও তার প্রতিষ্ঠানটি নেপালে মানবাধিকার নিয়ে কাজ করছেন।   জীবনী  দুর্গা সোব ১৯৬৬ সালের ৩ জুলাই জন্মগ্রহণ করেছিলেন।  তিনি পশ্চিম নেপালের শিলগডিতে বড় হয়েছিলেন। দলিত গোষ্ঠীর হওয়ার কারণে তিনি সেখানে বৈষম্যের মুখোমুখি হয়েছিলেন। তার বাবা ছিলেন একজন বহুগামী, তিনি দুটি বিয়ে করেছিলেন এবং সোব ছাড়াও তার বেশ কয়েকটি সন্তান ছিল। তবে তার ভাইবোনদের অনেকেই শৈশবেই মারা গিয়েছিল।  সোবকে পড়াশোনা করানোর জন্য তার বড় ভাই তার বাবা-মাকে রাজি করেছিলেন, তিনি সেই ভাইয়ের সাথেই স্কুলে যেতেন। পরবর্তীতে তিনি আশেপাশের মেয়েদেরকে পড়াশোনা  শিখতে ও শিখাতে সাহায্য করেছিলেন।    তথ্যসূত্র    বহিঃসংযোগ    সাক্ষাৎকার (২০১৮)  দুর্গা সোবের সাথে রাইজ অ্যান্ড শাইন ইন্টারভিউ ০৪ জুন (নেপালি ভাষায় ২০১৬ সালের একটি ভিডিও)  বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:নেপালি নারী সক্রিয়কর্মী বিষয়শ্রেণী:কাঠমান্ডুর ব্যক্তি বিষয়শ্রেণী:নেপালি নারীবাদী বিষয়শ্রেণী:নেপালি সক্রিয়কর্মী বিষয়শ্রেণী:দলিত সক্রিয়কর্মী
রাকিব হোসেন (জন্ম: ২০ নভেম্বর ১৯৯৮) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলে থাকেন।  ২০১৭–১৮ মৌসুমে, বাংলাদেশী ক্লাব ভিক্টোরিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৮–১৯ মৌসুমে তিনি রহমতগঞ্জে যোগদান করেছেন, রহমতগঞ্জের হয়ে তিনি ২২ ম্যাচে ৩টি গোল করেছেন। পরবর্তীকালে, তিনি চট্টগ্রাম আবাহনী এবং ঢাকা আবাহনীর হয়ে খেলেছেন। ২০২২–২৩ মৌসুমে, তিনি ঢাকা আবাহনী হতে বাংলাদেশী ক্লাব বসুন্ধরা কিংসে যোগদান করেছেন।  ২০২০ সালে, রাকিব বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২২ ম্যাচে অংশগ্রহণ করেছেন।  প্রারম্ভিক জীবন রাকিব হোসেন ১৯৯৮ সালের ২০শে নভেম্বর তারিখে বাংলাদেশের নোয়াখালীতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০২০ সালের ১৯শে জানুয়ারি তারিখে, মাত্র ২১ বছর ২ মাস বয়সে, রাকিব শ্রীলঙ্কার বিরুদ্ধে প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৩তম মিনিটে মধ্যমাঠের খেলোয়াড় মানিক হোসেন মোল্লার বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ২১ নম্বর জার্সি পরিধান করে একজন মধ্যমাঠের খেলোয়াড় হিসেবে খেলেছেন। ম্যাচটি বাংলাদেশ ৩–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে রাকিব সর্বমোট ৩ ম্যাচে অংশগ্রহণ করেছেন। শ্রীলঙ্কার বিরুদ্ধে জাতীয় দলের হয়ে অভিষেক ম্যাচে বাংলাদেশের হয়ে তৃতীয় গোলটিতে অ্যাসিস্ট করার মাধ্যমে তিনি আন্তর্জাতিক ফুটবলে তার প্রথম অ্যাসিস্টটি করেন।  পরিসংখ্যান আন্তর্জাতিক   দল  সাল  ম্যাচ  গোল বাংলাদেশ  ২০২০  ৩  ০ ২০২১  ১৩  ০ ২০২২  ৬  ০  সর্বমোট  ২২  ০  তথ্যসূত্র  বহিঃসংযোগ            বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:আবাহনী লিমিটেডের (চট্টগ্রাম) ফুটবলার বিষয়শ্রেণী:বসুন্ধরা কিংসের ফুটবলার বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:বরিশালের ক্রীড়াবিদ বিষয়শ্রেণী:রহমতগঞ্জ এমএফএস-এর ফুটবলার বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:ফুটবল উইঙ্গার বিষয়শ্রেণী:বাংলাদেশ পুলিশ ফুটবল ক্লাবের খেলোয়াড় বিষয়শ্রেণী:বরিশাল বিভাগের ফুটবলার
শেখ মুহাম্মদ বিন শাখবুত আল নাহিয়ান ১৮১৬ থেকে ১৮১৮ সাল পর্যন্ত আবুধাবির শাসক ছিলেন, যা বর্তমানে সংযুক্ত আরব আমিরাতের অংশ।  তার পিতা শাখবুতকে ক্ষমতাচ্যুত করার পর,Frauke Heard-Bey: From Trucial States to United Arab Emirates. A Society in Transition. Verlag Longman, London 1982, , S. 49 মুহাম্মদকে তার ভাই তাহনুন (শাখবুতের সমর্থনে) ক্ষমতাচ্যুত করে নির্বাসিত করেন।    তথ্যসূত্র   বিষয়শ্রেণী:১৯শ শতাব্দীর আরব ব্যক্তি বিষয়শ্রেণী:আবুধাবির শেখ বিষয়শ্রেণী:আল নাহিয়ান বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মের বছর অনুপস্থিত
নওজাদ আফগানিস্তানের হেলমান্দ প্রদেশের উত্তরে অবস্থিত একটি অন্যতম জেলা। ২০০২ সালের আদমশুমারী অনুযায়ী এখানকার আনুমানিক জনসংখ্যা ছিল প্রায় ৪৯,৫০০ জনের মত, যার শতভাগ ছিল পশতু সম্প্রদায়ের। জেলাটির কেন্দ্রটি শহর হিসেবে নওয়াজ নামের গ্রাম ব্যবহৃত হয়ে থাকে। এছাড়াও সেখানে ১৪টির মত বড় গ্রাম রয়েছে এবং ১০০টি ছোট বসতি রয়েছে।  তথ্যসূত্র  বহিঃসংযোগ নওজাদ জেলা -হেলমান্l গভর্নরের কার্যালয় নওজাদ জেলা প্রোফাইল  বিষয়শ্রেণী:হেলমান্দ প্রদেশের জেলা
মো. বিলাল উদ্দিন (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না"| তারিখ: ১১-০৮-২০১২   জন্ম ও শিক্ষাজীবন  মো. বিলাল উদ্দিনের জন্ম জামালপুর জেলার সদর উপজেলার নরুন্দি ইউনিয়নের নরুন্দি গ্রামে। তাঁর বাবার নাম ছাবেদ আলী সরকার এবং মায়ের নাম জায়তুন নেছা। তাঁর স্ত্রীর নাম জুবেদা খাতুন। তাঁদের তিন মেয়ে, দুই ছেলে।   কর্মজীবন  মো. বিলাল উদ্দিন চাকরি করতেন পাকিস্তানি সেনাবাহিনীতে। ১৯৭১ সালে কর্মরত ছিলেন চট্টগ্রাম ইস্ট বেঙ্গল রেজিমেন্টাল সেন্টারে (ইবিআরসি)। ২৫ মার্চ রাতে পাকিস্তানি সেনাবাহিনীর বালুচ রেজিমেন্ট ইবিআরসিতে আক্রমণ করে। সে সময় তাঁরা নিরস্ত্র অবস্থায় ঘুমিয়ে ছিলেন। পাকিস্তান সেনাবাহিনীর আক্রমণে ইবিআরসিতে অবস্থানরত বেশির ভাগ নিহত হন। অল্পসংখ্যক বেঁচে যান। তিনি বেঁচে যান এবং পালিয়ে যেতে সক্ষম হন। পরে ভারতে গিয়ে মুক্তিযুদ্ধে যোগ দেন। ১১ নম্বর সেক্টরে পর্যবেক্ষক হিসেবে দায়িত্ব পালন করেন।   মুক্তিযুদ্ধে ভূমিকা  ১৯৭১ সালের সেপ্টেম্বর মাসে শেরপুরের নালিতাবাড়ির মরিচপুরানে এলাকায় মুক্তিবাহিনীর ১১ নম্বর সেক্টরে অবস্থানরত মো. বিলাল উদ্দিন খবর পেলেন, পাকিস্তানি সেনাবাহিনী ও তাদের সহযোগীরা তাঁর এলাকায় ব্যাপক অত্যাচার-নির্যাতন চালাচ্ছে। পরে আরও কয়েক দিন তিনি একই খবর পেলেন। এরপর নিজেকে স্থির রাখতে পারলেন না। সিদ্ধান্ত নিলেন, নিজ গ্রামবাসীকে সাহস জোগাতে তিনি তাঁর নিজ এলাকায় যাবেন। তারপর একদিন মো. বিলাল উদ্দিন দিনের বেলা ভারতের ঢালু থেকে রওনা হলেন। তাঁর সঙ্গে ৩৫ থেকে ৩৬ জন মুক্তিযোদ্ধা। তাঁদের দলনেতা তিনি। তাঁদের কাছে অস্ত্র বলতে স্টেনগান, রাইফেল আর হ্যান্ড গ্রেনেড। ভারী কোনো অস্ত্র নেই। সীমান্ত পেরিয়ে মো. বিলাল উদ্দিন সহযোদ্ধাদের নিয়ে এগিয়ে যাচ্ছেন। কোথাও মানুষজন নেই। পথে পড়ল বিরাট এক খোলা ময়দান। হঠাৎ তাঁরা দেখতে পেলেন, সেই খোলা ময়দানের ভেতর কয়েকটি গরুর গাড়ি। সঙ্গে একদল পাকিস্তানি সেনা ও রাজাকার। গাড়িতে নানা জিনিসপত্র। পাকিস্তানি সেনারাও হয়তো তাঁদের দেখতে পেয়েছে। আচমকা শত্রুর সামনে পড়ে ভ্যাবাচ্যাকা মুক্তিযোদ্ধারা। তাঁরা মাত্র প্রশিক্ষণ শেষ করেছেন। যুদ্ধে অংশ নেননি। একমাত্র মো. বিলাল উদ্দিন পেশাদার সৈনিক। তবে তিনিও রেকি (পর্যবেক্ষণ) দলের সদস্য। সরাসরি যুদ্ধ না করে ছদ্মবেশে দেশের ভেতরে রেকি করেন। পাকিস্তানি সেনা ও রাজাকাররা তাঁদের দিকে এগিয়ে আসছে। মুক্তিযোদ্ধারা নিরাপদ আশ্রয়ে যাওয়ার জন্য উদগ্রীব। মো. বিলাল উদ্দিন মনোবল হারালেন না। তবে তিনি দ্বিধাগ্রস্ত; সরাসরি যুদ্ধে লিপ্ত হবেন কি না, সিদ্ধান্ত নিতে পারছেন না। শেষে সহযোদ্ধাদের বাঁচাতে সিদ্ধান্ত নিলেন সরাসরি যুদ্ধ না করার। সহযোদ্ধাদের বললেন, তিনি একাই পাকিস্তানিদের মোকাবিলা করবেন। তখন তাঁর সহযোদ্ধারা নিরাপদ স্থানে সরে যাবেন। তারপর পাকিস্তানি সেনা ও রাজাকাররা কাছাকাছি আসামাত্র তিনি তাঁর অস্ত্র দিয়ে গুলি করতে থাকেন। পাকিস্তানিরাও পাল্টা গুলি শুরু করে। মো. বিলাল উদ্দিন ছিলেন গাছের আড়ালে ও নিরাপদ স্থানে। আর পাকিস্তানি সেনা ও রাজাকারেরা খোলা মাঠে। গুলি বিনিময়ে পাকিস্তানি সেনা ও রাজাকার বেশ কয়েকজন হতাহত হলো। এরপর তিনি দ্রুত ওই এলাকা থেকে সরে পড়েন। তাঁর সহযোদ্ধারা আগেই সরে পড়েছেন।   পুরস্কার ও সম্মাননা   বীর প্রতীক   তথ্যসূত্র    পাদটীকা      বিষয়শ্রেণী:বীর প্রতীক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:জামালপুর জেলার ব্যক্তি
থাম্ব|331x331পিক্সেল|এক সিংহ ও এক বাছুরের সাথে আকবর . গোবর্দ্ধন (১৬৩০ সালের দিকে, মেটমিউজিয়ম) গোবর্দ্ধন  (১৫৯৫–১৬৪০) মুঘল চিত্রকলার একজন বিখ্যাত ভারতীয় চিত্রকার ছিলেন। তাঁর পিতা ভবানী দাসও কর্মসূত্রে ছিলেন একজন চিত্রকার। অন্যান্য মুঘল চিত্রকারদের মতোই তাঁরা ছিলেন হিন্দু। আকবরের আমলে তিনি সার্বভৌম শিল্পকলায় যোগদান করেন ও শাহজাহানের রাজত্বকাল পর্যন্ত তিনি তাঁর চিত্রকর্ম অব্যাহত রাখেন। তাঁর চিত্রগুলি দেখে বোঝা যায় যে তিনি ধনী,ইন্দ্রিয়গত রং এবং নরম অনুকরণীয় চিত্র পছন্দ করতেন।  বাবরনামার (বর্তমানে লন্ডনের ব্রিটিশ মিউজিয়ামে অবস্থিত) প্রচ্ছদ অলঙ্কারকদের মধ্যে গোবর্দ্ধন অন্যতম। জাহাঙ্গীর অব-পাশি পালন করছেন (১৬১৫),চিত্রটি বর্তমানে ভারতের রামপুরের রাজা লাইব্রেরীতে সুরক্ষিত রয়েছে, এই চিত্রটি গোবর্দ্ধন অঙ্কিত তাৎপর্যপূর্ণ চিত্রগুলির মধ্যে অন্যতম। তাঁর অঙ্কিত জাহাঙ্গীরের চিত্রগুলির বেশিরভাগ বর্তমানে আমেরিকা ও ইউরোপের জাদুঘরে সংরক্ষিত রয়েছে। তিনি অত্যন্ত সঠিকতার সঙ্গে ভারতীয়দের শারীরিক গঠনের চিত্র বর্ণনা করেছেন। সমসাময়িক আর একজন চিত্রকর দৌলত গোবর্দ্ধনের একটি অসাধারণ চিত্র প্রস্তুত করেছেন।   চিত্রসমূহ    তথ্যসূত্র    আরও পড়ুন    (see index: p. 148-152; plate 22) The Emperors' album: images of Mughal India, an exhibition catalog from The Metropolitan Museum of Art (fully available online as PDF), which contains material on Govardhan  বিষয়শ্রেণী:ভারতীয় চিত্রশিল্পী বিষয়শ্রেণী:মুঘল চিত্রশিল্পী
thumb|সমুদ্র সীমার বায়ুতে ডাল্টনের সূত্র প্রয়োগের কাল্পনিক চিত্র। ডাল্টনের সূত্র (ডাল্টনের আংশিক চাপ সূত্র নামেও পরিচিত) রসায়ন ও পদার্থবিজ্ঞানের একটি গুরুত্বপূর্ণ সূত্র। এ সূত্রের বিবৃতি হল, "পারস্পরিক বিক্রিয়াহীন একাধিক গ্যাস মিশ্রণ কর্তৃক প্রযুক্ত মোট চাপ এবং ঐ প্রতিটি গ্যাস কর্তৃক প্রযুক্ত আংশিক চাপের যোগফল পরস্পর সমান।" এই পরীক্ষামূলক সূত্রটি জন ডাল্টন ১৮০৭ সালে পর্যবেক্ষণ করেন এবং এটি আদর্শ গ্যাস সূত্রের সাথে সম্পর্কযুক্ত।   সূত্র  গাণিতিকভাবে, রাসায়নিক বিক্রিয়া করে না এমন গ্যাস কর্তৃক প্রযুক্ত চাপ:         or        যেখানে p1, p2, ..., pn প্রতিটি উপদানের আংশিক চাপকে প্রতিনিধিত্ব করে।  যেখানে yi হল n সংখ্যক উপাদানের মিশ্রণে iতম উপাদানের মোল ভগ্নাংশ।  ডাল্টনের আংশিক চাপ সূত্রটি হলো– “কোনো নির্দিষ্ট তাপমাত্রায় পরস্পর বিক্রিয়াহীন কোনো গ্যাস মিশ্রণের মোট চাপ ঐ মিশ্রণে উপস্থিত প্রতিটি উপাদান গ্যাসসমূহের আংশিক চাপের সমষ্টির সমান”। মনে করি, স্থির তাপমাত্রায় V আয়তনের একটি আবদ্ধ পাত্রে একটি গ্যাস মিশ্রণে n সংখ্যক উপাদান গ্যাস রাসায়নিকভাবে বিক্রিয়াহীন অবস্থায় মিশ্রিত আছে। গ্যাস মিশ্রণের মোট চাপ, P এবং উপাদান গ্যাসসমূহের আংশিক চাপ যথাক্রমে P1, P1, P1 ... Pn। তাহলে, ডাল্টনের আংশিক চাপ সূত্রানুসারে, P=P1+P2+P3+...+Pn   আয়তন-ভিত্তিক ঘনমাত্রা  যেকোনো গ্যাসীয় উপাদানের আয়তন-ভিত্তিক ঘনমাত্রা নির্ধারণের সম্পর্ক  যেখানে ci হল iতম উপাদানের ঘনমাত্রা।  ডাল্টনের সূত্র বাস্তব গ্যাস কর্তৃক সঠিকভাবে অনুসৃত হয় না, চাপবৃদ্ধির সাথে সাথে বিচ্যূতি ঘটে। এ অবস্থায় অণুগুলো যে আয়তন দখল করে, তা তাদের মধ্যকার মুক্ত স্থানের তুলনায় নগণ্য হয় না। এছাড়াও আন্তআণবিক বল দ্বারা যুক্ত অণুগুলোর মধ্যকার গড় দূরত্ব বেড়ে গিয়ে তাদের দ্বারা প্রযুক্ত চাপের পরিবর্তন করে ফেলে; যা আদর্শ গ্যাস তত্ত্বের পরিপন্থী।   আরো দেখুন    হেনরির সূত্র  অ্যামাগার সূত্র  বয়েলের সূত্র  যৌথ গ্যাস সূত্র  গে ল্যুসাকের সূত্র  মোল (একক)  আংশিক চাপ  বাষ্প চাপ   তথ্যসূত্র   বিষয়শ্রেণী:গ্যাসের সূত্র বিষয়শ্রেণী:ভৌত রসায়ন বিষয়শ্রেণী:প্রকৌশল তাপগতিবিজ্ঞান বিষয়শ্রেণী:পাতন
দীপ্তায়ন ঘোষ (জন্ম: ১০ই আগস্ট ১৯৮৮) একজন ভারতীয় বাঙালি দাবা খেলোয়াড় ও গ্র্যান্ডমাস্টার। তিনি কলকাতার সাউথ পয়েন্ট উচ্চ বিদ্যালয়ের শিক্ষার্থী ছিলেন। তিনি ২০১৬ সালের মার্চ মাসে ভিয়েতনামের হো চি মিন সিটিতে এইচডিব্যাঙ্ক আন্তর্জাতিক দাবা ওপেন টুর্নামেন্টে শিরোপার জন্য প্রয়োজনীয় তৃতীয় এবং চূড়ান্ত নর্ম অর্জনের পরে ১৭ বছর বয়সে গ্র্যান্ডমাস্টার শিরোপা অর্জন করেন   ঘোষ ২০০৮ সালে অনূর্ধ্ব-১০ বিভাগে এশিয়ান যুব দাবা চ্যাম্পিয়নশিপে স্বর্ণপদক জিতেছিলেন  ; ২০০৯ সালে অনূর্ধ্ব -১২ বিভাগে।  এবং ২০১৪ সালের বিশ্ব যুব অনূর্ধ্ব -১৬ দাবা অলিম্পিয়াডে স্বর্ণপদক বিজয়ী ভারতীয় দলের সদস্য ছিলেন    তথ্যসূত্র          অলিম্পবেসে দীপ্তায়ন ঘোষ  বিষয়শ্রেণী:ভারতীয় দাবাড়ু বিষয়শ্রেণী:দাবার গ্র্যান্ডমাস্টার বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম
শ্রীশ্রী কালী মাতার মন্দির  বাংলাদেশের বিখ্যাত হিন্দু মন্দিরসমূহের মধ্যে অন্যতম। জনশ্রুতি মতে, প্রায় ১০৮ বছর পূর্বে  কালী মাতা দেবীর এই স্থানে অলৌকিকভাবে প্রকাশ ঘটে। এটি বাংলাদেশের হবিগঞ্জ জেলা  লাখাই উপজেলা ফান্দাউক ও মোড়াকরি গ্রামের মধ্যস্থলে অবস্থিত।     ইতিহাস  শ্রী শ্রী কালী মাতার মন্দির আনুুমানিক বাংলা ১৩২০ সনের অলৌকিক ভাবে প্রতিষ্ঠিত হয়। মন্দিরটি ফান্দাউক ও মোড়াকরি গ্রামের মানুষের যৌথ ভাবে পরিচালিত হয়ে আসছে। পুুরাতন মন্দিরটি বদলে তারা পীঠের মন্দিরের আদলে নতুন মন্দির তৈরি করার কাজ বর্তমানে চলছে। এই মন্দিরের নাম অনুসারে ফান্দাউক কালী মন্দির মাঠ রয়েছে। সেই মাঠে প্রতি বছর মহা অষ্টমী উপলক্ষে কালী মাতার পূূজা অর্চনা করা হয় এবং হাজার হাজার ভক্ত,সাধুরা এই বলভদ্র নদীর তীরে স্নান করে পূূর্ণ লাভ করে।    গুরুত্ব  এই মন্দির অনেক জাগ্রত কালী মন্দির। জানা অজানা অনেক কাহিনী রয়েছে এই মন্দিরের।   কালী মাতার বিগ্রহ  শ্রী শ্রী কালী মাতা ও শিবের বিগ্রহ অনেক বড় এবং পাথরের।   পূজা ও অর্চনা  শ্রী শ্রী শ্যামা পূজার দিন এই মন্দিরে কালী মাতা পূজা হয় ও শিব পূজা করা হয়।    তথ্যসূত্র   বিষয়শ্রেণী:কালী মন্দির বিষয়শ্রেণী:হবিগঞ্জ জেলার হিন্দু মন্দির বিষয়শ্রেণী:২০শ শতাব্দীর হিন্দু মন্দির বিষয়শ্রেণী:ফান্দাউকের দর্শনীয় স্থান বিষয়শ্রেণী:হবিগঞ্জ জেলার প্রত্নতাত্ত্বিক স্থাপনা
সদস্য হওয়ার নিয়ম উইকিপ্রকল্প সুফিবাদে অবদান রাখতে আগ্রহী যে কোন ব্যক্তি নিজস্ব অ্যাকাউন্ট খুলে অথবা বিদ্যমান ব্যবহারকারী হলে পূর্বের একাউন্ট থেকে লগইন করে সদস্য তালিকায় নাম যুক্ত করে উইকিপ্রকল্প সুফিবাদের সদস্য হতে পারেন এবং ইসলাম সম্পর্কিত সম্পাদনায় উইকিপিডিয়ার সংশ্লিষ্ট নীতিমালা অনুযায়ী নিজের মুল্যবান অবদান রাখতে পারেন| উইকিপিডিয়ায় নিজস্ব ব্যবহারকারী অ্যাকাউন্টের/আইডি অধিকারী সদস্যগণই তালিকায় নাম যোগ করে প্রকল্পের সদস্য হতে পারবেন| ব্যবহারকারী অ্যাকাউন্ট/আইডি না থাকলে এখানে ক্লিক করে একটি নিজস্ব আইডি তৈরি করে নিন| এরপর সদস্য তালিকায় নিজ নাম যোগ করুন|  সদস্য তালিকা  ইকবাল হোসেন  Sufidisciple
চন্দ্রাবতী মন্দির বাংলাদেশের কিশোরগঞ্জ জেলায় অবস্থিত বাংলা আদি মহিলা কবি খ্যাত চন্দ্রাবতীর স্মৃতিবাহী একটি স্থাপনা। চন্দ্রাবতী বাংলা সাহিত্যের ইতিহাসে প্রথম বাঙালি মহিলা কবি হিসেবে সুবিখ্যাত। চন্দ্রাবতী মন্দির বাংলাদেশের প্রত্নতাত্ত্বিক অধিদপ্তর কর্তৃক তালিকাভুক্ত একটি প্রত্নতাত্ত্বিক স্থাপনা। প্রকৃতপক্ষে মন্দিরটি একটি শিব মন্দির। কিশোরগঞ্জ সদর উপজেলাধীন মাইজখাপন ইউনিয়নের কাচারীপাড়া গ্রামে ফুলেশ্বরী নদীর তীরে শিবমন্দিরটির অবস্থান।  ইতিহাস ষোড়শ শতকের মনসা মঙ্গলের বিখ্যাত কবি দ্বিজ বংশীদাসের কন্যা ও বঙ্গের আদি মহিলা হলেন চন্দ্রাবতী। চন্দ্রাবতী শিবমন্দিরটি বস্তত তাঁর বহু কাহিনী ও ঘটনাকে ধারণ করে। ষোড়শ শতকের দ্বিতীয় ভাগে কবি চন্দ্রাবতীর জন্য নির্মিত হয় এই মন্দিরটি। কবি চন্দ্রাবতী ছিলেন অত্যন্ত প্রতিভাধারী ও সম্ভাবনাময় সাহিত্যিক। নয়নঘোষ প্রনীত পালাগান ‘চন্দ্রাবতী’ থেকে জানা যায় যে, কৈশোরে চন্দ্রাবতী ও স্থানীয় এক ব্রাহ্মনযুবক জয়ানন্দের মধ্যে মনের আদান-প্রদান হয়। তাদের এ ভালবাসার কথা চন্দ্রাবতীর পিতা বংশীদাস মেনে নেন। কথা অনুযায়ী তাদের মধ্যে তিনি বিয়ের ব্যবস্থাও করেন। কিন্তু পরিশেষ জয়ানন্দ কথা অনুযায়ী বিয়ে না করে অপর এক মুসলিম রমণী কমলাকে বিয়ে করেন। এই বিয়ের জন্য জয়ানন্দ ধর্মান্তরিত হন। এই ঘটনায় চন্দ্রাবতী ভীষণভাবে ভেঙে পড়েন। তিনি পিতার কাছে এসময় তাঁর উপাসনার জন্য একটি মন্দির প্রতিষ্ঠার জন্য অনুরোধ করেন। এছাড়া চন্দ্রাবতী সিদ্ধান্ত নেন তিনি চিরকুমারী থাকবেন। তাঁর পিতা কন্যার আবদার অনুযায়ী ফুলেশ্বরী নদী তীরে একটি মন্দির প্রতিষ্ঠা করেন। সে অবধি এটি চন্দ্রাবতী মন্দির নামে দাঁড়িয়ে আছে ফুলেশ্বরী নদীতীরে।  বিবরণ চন্দ্রাবতী মন্দিরিটি আকৃতিতে অষ্টভুজাকৃতির। মন্দিরের উচ্চতা প্রায় ৩২ ফুট। এর আত বাহুর প্রতিটির দৈর্ঘ্য ৮ ফুট। মন্দিরের নিচতলায় আছে একটি কক্ষ ও তাতে প্রবেশের পথ। কক্ষের ভেতরে রয়েছে ৭টি কুলুঙ্গি। মন্দিরের দ্বিতীয় তলাতে আছে একটি প্রশস্ত কুলুঙ্গি এবং পোড়ামাটির সুদৃশ্য কাজ। দ্বিতীয় তলা থেকেই মন্দিরটি ক্রমশ সরু হয়ে ৩২ ফুট পর্যন্ত উচ্চতায় গিয়ে শেষ হয়েছে। এর চূড়ায় রয়েছে ১৯৯০ এর দশকে প্রত্নতত্ত্ব মন্দিরটির কিছু অংশ সংস্কার করে।   চিত্রশালা   আরও দেখুন  বাংলাদেশের প্রত্নতাত্ত্বিক স্থানের তালিকা তথ্যসূত্র  বহিঃসংযোগ  কিশোরগঞ্জ জেলার ঐতিহাসিক ও দর্শণীয় স্থান  বিষয়শ্রেণী:কিশোরগঞ্জ জেলার প্রত্নতাত্ত্বিক স্থাপনা বিষয়শ্রেণী:কিশোরগঞ্জ জেলার দর্শনীয় স্থান বিষয়শ্রেণী:শিব মন্দির বিষয়শ্রেণী:কিশোরগঞ্জ জেলার হিন্দু মন্দির
তালা মারান্ডি ঝাড়খণ্ডের একজন ভারতীয় রাজনীতিবিদ এবং ভারতীয় জনতা পার্টির সদস্য। মারান্ডি সাহেবগঞ্জ জেলার বোরিও আসন থেকে ঝাড়খণ্ড বিধানসভার সদস্য। My NetaBJP distances itself from ‘child marriage’ row   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ঝাড়খণ্ড বিধানসভার সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ঝাড়খণ্ডের ভারতীয় জনতা পার্টির রাজনীতিবিদ বিষয়শ্রেণী:সাহেবগঞ্জ জেলার ব্যক্তি বিষয়শ্রেণী:ঝাড়খণ্ড বিধানসভার সদস্য ২০১৪-২০১৯ বিষয়শ্রেণী:ঝাড়খণ্ড বিধানসভার সদস্য ২০০৫-২০০৯
ইতিহাস    ঘটনাবলী   জন্ম   ১৮৭৫ইং - অতুলচন্দ্র দত্ত, বাঙালি সাহিত্যিক।  ১৯১৭ইং - হেলেন ফরেস্ট, আমেরিকান গায়ক (1999 ডি)।   মৃত্যু   ১৯৪৫ইং - ফ্রাংক্‌লিন ডেলানো রুজ্‌ভেল্ট, মার্কিন যুক্তরাষ্ট্রের ৩২তম রাষ্ট্রপতি।  ২০১২ইং - লিন্ডা কুক, আমেরিকান অভিনেত্রী (বি 1948)।   ছুটি ও অন্যান্য   মহাকাশে মানুষের প্রথম গমন উপলক্ষ্যে আন্তর্জাতিকভাবে প্রতি বছর ইউরির রাত্র পালন করা হয়।   বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:চৈত্র
খন্দকার মোহাম্মদ খুররম (১ জানুয়ারি ১৯৫৩-১৪ এপ্রিল ২০১৮) বাংলাদেশের শেরপুর জেলার রাজনীতিবিদ, মুক্তিযাদ্ধা ও শেরপুর-৩ আসনের সাবেক সংসদ সদস্য।   জন্ম ও প্রাথমিক জীবন  খন্দকার মোহাম্মদ খুররম ১ জানুয়ারি ১৯৫৩ সালে শেরপুর জেলার শ্রীবরদী উপজেলার ভায়াডাঙ্গার হাঁসধরা গ্রামে জন্মগ্রহণ করেন।   রাজনৈতিক ও কর্মজীবন  খন্দকার মোহাম্মদ খুররম বাংলাদেশ আওয়ামী লীগের কার্যনির্বাহী কমিটির সদস্য ছিলেন। তিনি জাসদ নেতা ছিলেন। ১৯৮৬ সালের নির্বাচনের পরে তিনি জাতীয় পার্টিতে যোগদান করেন। ২০০১ সালের জাতীয় নির্বাচনের পূর্বে তিনি আওয়ামী লীগে যোগদান করেন।  তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে শেরপুর-৩ আসন থেকে জাতীয় সমাজতান্ত্রিক দলের (সিরাজ) মনোনয়নে পরপর দুই বার সংসদ সদস্য নির্বাচিত হয়েছিলেন। তিনি ১৯৮৮ থেকে ১৯৯০ মেয়াদে  উপমন্ত্রীর পদমর্যাদায় শেরপুর জেলা পরিষদ চেয়ারম্যান ছিলেন।  তিনি জুন ১৯৯৬ সালের সপ্তম জাতীয় নির্বাচনে জাতীয় পার্টির মনোনয়নে ও ২০০৮ সালের নবম জাতীয় নির্বাচনে স্বতন্ত্র প্রার্থী হয়ে নির্বাচনে অংশ নিয়ে পরাজিত হন।   মৃত্যু  খন্দকার মোহাম্মদ খুররম ৪ এপ্রিল ২০১৮ সালে বারডেম হাসপাতালে মৃত্যুবরণ করেন।   আরও দেখুন    তৃতীয় জাতীয় সংসদ সদস্যদের তালিকা (১৯৮৬)  চতুর্থ জাতীয় সংসদ সদস্যদের তালিকা (১৯৮৮)   তথ্যসূত্র   বিষয়শ্রেণী:১৯৫৩-এ জন্ম বিষয়শ্রেণী:২০১৮-এ মৃত্যু বিষয়শ্রেণী:শেরপুর জেলার রাজনীতিবিদ বিষয়শ্রেণী:জাতীয় সমাজতান্ত্রিক দলের সাবেক রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ
সীতাপুর জেলা হল ভারতের উত্তরপ্রদেশ রাজ্যের জেলা, এবং  সীতাপুর শহর হল জেলা সদর। সীতাপুর জেলা লখনউ বিভাগের একটি অংশ।  ভূগোল সীতাপুর ২৭.৫৭° উত্তর অক্ষাংশ এবং ৮০.৬৬° পূর্ব দ্রাঘিমাংশে অবস্থিত। এটির গড় উচ্চতা ১৩৮ মিটার (৪৫২ ফুট)। এটি গাঙ্গেয় সমভূমিতে অবস্থিত, উত্তর-পশ্চিমে এটি সমুদ্রপৃষ্ঠ থেকে ১৫০ মিটার উচ্চ, দক্ষিণ-পূর্বের উচ্চতা ১০০ মিটার পর্যন্ত। এখানে অসংখ্য নদী এবং জলাশয় আছে। এতে অনেক অগভীর পুকুর এবং প্রাকৃতিক জলাধার রয়েছে, যেগুলি বর্ষাকালে উপচে পড়ে, তবে গ্রীষ্মকালে কিছু জায়গায় শুকিয়ে যায়। সীতাপুর জেলার দক্ষিণে বড়বাঁকী জেলা, পশ্চিমে হারদোই জেলা, উত্তরে খেরি জেলা। সীতাপুর জেলা প্রায় ৫৭৪৩ বর্গকিলোমিটার এলাকা নিয়ে বিস্তৃত। এই জেলা ভারতের হিন্দি বলয়ের অন্তর্গত।   জলবায়ু  সীতাপুরের জলবায়ু নাতিশীতোষ্ণ। এখানে গ্রীষ্মে বৃষ্টিপাত ভাল হয়, শীতকাল বৃষ্টিপাত হয় না বললেই চলে। সীতাপুরে, গড় বার্ষিক তাপমাত্রা ২৪.৯ ডিগ্রি সেন্টিগ্রেড; এখানে গড় বৃষ্টিপাত ১১৯৩ মিমি। ফেব্রুয়ারির মাসে তাপমাত্রার বৃদ্ধি ধীরে ধীরে শুরু হয় এবং মার্চ ও এপ্রিলের মধ্যে তাপমাত্রা দ্রুত বাড়ে, যদি না পুবের আর্দ্র বাতাস বয়। গরম এবং জ্বলন্ত আবহাওয়ায়, উষ্ণ এবং ঝড়ো বাতাস, স্থানীয়ভাবে '" লু"' নামে পরিচিত, বইতে থাকে। স্বল্প আপেক্ষিক আর্দ্রতায় (৪০%) এই অবস্থাটি আরো বাড়ে। সমীক্ষার দেখা গেছে, এই জেলায় হিমালয়ের খুব বেশি প্রভাব পড়েনা, যেটি কাছাকাছি মিরাট এবং গোন্ডার ক্ষেত্রে পড়ে, সেখানে তাপমাত্রা কমে যায়। প্রাক-বর্ষার বৃষ্টি খুব কম হয় এবং এর সাথে কম আর্দ্রতা জন্য  লুএর প্রভাব বেড়ে যায়, দুই এর প্রভাবে উচ্চ তাপমাত্রার সাথে তাপপ্রবাহ চলতে থাকে। জুনের শেষার্ধে বৃষ্টি আসে, কিন্তু তারিখের ঠিক থাকেনা বলে বৃষ্টির পূর্বাভাস দেওয়া খুব কঠিন। বৃষ্টি এলে তাপমাত্রা ৩০০সেন্টিগ্রেড পর্যন্ত কমে যায়।  দক্ষিণ দিকে ও পশ্চিম দিকে বৃষ্টিপাত কমতে থাকে। বঙ্গোপসাগর থেকে আসা বায়ুর আধিপত্য থাকে। এই মরশুমটি অক্টোবরের মধ্যে শেষ হয়, যখন হঠাৎ করে তাপমাত্রা ও বৃষ্টিপাতের পরিমাণ কমে যায়। শীঘ্রই শীতের পরিস্থিতি আসে। পশ্চিমী নিম্নচাপের কারণে যে বৃষ্টি হয় তা এই অঞ্চলের  রবি  ফসলের জন্য খুব দরকারী। দেখা গেছে এই অঞ্চলের গড় বৃষ্টিপাত ১০৫ সেমি থেকে ১৫০ সেমির মধ্যে থাকে।  তথ্যসূত্র  বহিঃসংযোগ  Sitapur district website  বিষয়শ্রেণী:উত্তরপ্রদেশের জেলা বিষয়শ্রেণী:সীতাপুর জেলা
ফিনলে হিউ অ্যালেন (জন্ম ২২ এপ্রিল ১৯৯৯) একজন নিউজিল্যান্ডের ক্রিকেটার।  ৩ জানুয়ারি ২০১৭ তে সুপার স্ম্যাশ এর ২০১৬-১৭ মৌসুমে অকল্যান্ডের হয়ে টি-টোয়েন্টি ক্রিকেটে তার অভিষেক হয়েছিল  ।  টি-টোয়েন্টি অভিষেকের আগে, তিনি ২০১৬ সালের অনূর্ধ্ব -১৯ ক্রিকেট বিশ্বকাপের নিউজিল্যান্ডের দলে জায়গা পেয়েছিলেন।   ২০১৭ সালের ডিসেম্বরে , তাকে ২০১৮ অনূর্ধ্ব-১৯  ক্রিকেট বিশ্বকাপের নিউজিল্যান্ড দলে জায়গা দেওয়া হয়েছিল।  প্রতিযোগিতার প্রথম দিন ওয়েস্ট ইন্ডিজের বিপক্ষে অপরাজিত ১১৫ রান করে তিনি টুর্নামেন্টের প্রথম সেঞ্চুরি করেছিলেন।  টুর্নামেন্টে নিউজিল্যান্ডের দ্বিতীয় খেলায়, কেনিয়ার বিপক্ষে, অ্যালেন মাত্র ১৯ বলে একটি অর্ধশত রান করেছিলেন, যেটি অনূর্ধ্ব -১৯ ওয়ানডে ইতিহাসে যৌথভাবে দ্বিতীয়তম।  তিনি ৩৩৮ রান নিয়ে টুর্নামেন্টে নিউজিল্যান্ডের হয়ে সর্বোচ্চ রান সংগ্রহকারী ছিলেন, ।   তিনি ২০১৮ সালের ১৭ ফেব্রুয়ারি অকল্যান্ডের হয়ে ২০১৭-১৮ ফোর্ড ট্রফিতে লিস্ট এ ক্রিকেটে অভিষিক্ত হন।  ২০১৮ সালের ৯ মার্চ ২০১৭-১৮– প্লাঙ্কেট শিল্ড মৌসুমে অকল্যান্ডের হয়ে প্রথম শ্রেণির ক্রিকেটে তার অভিষেক হয়।  ২০১৮ সালের সেপ্টেম্বরে, তাকে আবুলধাবি টি-টোয়েন্টি ট্রফি-২০১৮ এর জন্য অকল্যান্ড অ্যাসেসের দলে জায়গা দেওয়া হয়েছিল।  ২০১৯ সালের নভেম্বর মাসে, ইংল্যান্ডের বিপক্ষে নিউজিল্যান্ড একাদশের হয়ে ট্যুর ম্যাচে অ্যালেন অপরাজিত সেঞ্চুরি করেছিলেন।   ২০২০ সালের জুন মাসে ঘরোয়া ক্রিকেটের ২০২০-২১ মৌসুমকে সামনে রেখে ওয়েলিংটনের কাছ থেকে তাকে চুক্তির প্রস্তাব দেওয়া হয়েছিল।  ২০২১ সালের মার্চ মাসে তিনি রয়েল চ্যালেঞ্জার্স বেঙ্গালুরু দলে জোশ ফিলিপের বদলী হিসেবে ২০২১ ইন্ডিয়ান প্রিমিয়ার লিগে স্বাক্ষরিত হন।   তথ্যসূত্র  বহিঃসংযোগ    বিষয়শ্রেণী:অকল্যান্ড থেকে আগত ক্রিকেটার বিষয়শ্রেণী:ওয়েলিংটনের ক্রিকেটার বিষয়শ্রেণী:অকল্যান্ডের ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৯-এ জন্ম বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:ল্যাঙ্কাশায়ারের ক্রিকেটার বিষয়শ্রেণী:পার্থ স্কর্চার্সের ক্রিকেটার